Il Giardino Armonico
Il Giardino Armonico, (ital. 'Den harmoniske have'), italiensk ensemble, grundlagt 1985 af lutspilleren Luca Pianca (f. 1958) og blokfløjtespilleren og dirigenten Giovanni Antonini (f. 1965), der har opførelse af musik fra 1600- og 1700-t. på historiske instrumenter som speciale. Ensemblet har optrådt såvel i Italien som i udlandet og er blevet internationalt kendt, bl.a. gennem samarbejdet med mezzosopranen Cecilia Bartoli og gennem talrige indspilninger på cd.